તાજેતરમાં ઐશ્વર્યા રાય દીકરી આરાધ્યા સાથે કાન્સ ફિલ્મ ફેસ્ટિવલમાં શરીક થવા ગઈ છે. કાન્સમાં પોતાના લુક્સને લઈને ઐશ્વર્યા ચર્ચામાં છે. બીજી બાજુ આરાધ્યા સાથેની ઐશ્વર્યાની એક તસવીરે ભારે ચર્ચા જગાવી છે. રેડ કાર્પેટ પર જતાં પહેલાં ઐશ્વર્યાએ આરાધ્યાને લિપ કિસ કરી હતી, આ ફોટો શેર કરી કેપ્શનમાં લખ્યું હતું કે, “લવ યુ અનકન્ડિશનલી, હેપ્પિએસ્ટ મામ ઈન ધી વર્લ્ડ”. જો કે આ ક્યૂટ મા-દીકરીની તસવીર સોશિયલ મીડિયામાં ટ્રોલ થઈ રહી છે. જ્યાં ફેન્સને આ તસવીર બહુ પસંદ આવી રહી છે બીજી બાજુ કેટલાક લોકોને ઐશ્વર્યાએ આરાધ્યને કિસ કરી તેનાથી વાંધો છે. આવા લોકોએ બ્યૂટી ક્વિનને ટ્રોલ કરવાનું શરૂ કરી દીધું છે.